Stary familok.
Potrzaskano szyba kole niyj leżom dwa kizloki
Bezto chaupa durch sie luftuje couko marnuje
Kable z gipsdeki wytargane,drzwi wyrombane
Z kachloków nic niy ostało,kupka marasu mało
Czerwono farba z okiyn zlazła,biyda sam wlazła
Couki komin obalony,inkszy fest je pochylony
Stare rynny zwisajom,jedna o drugo trzaskajom
Kej na farze dzwony bimbajom,dryny wzywajom
Tak rynny dzwiynkiym swojym przypominajom
Wszystkich co kole tego familoka szpacerujom
Żeby dalyj tego starygo antyka niy marnować
W rynce ruiny co jom fest zmiyni niy oddować.
Autor : Stanisław Skiba
szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn